“O‘ZBEKISTON RESPUBLIKASINING DAVLAT MUSTAQILLIGI ASOSLARI TO‘G‘RISIDA”GI O‘ZBEKISTON RESPUBLIKASINING QONUNIGA KONSTITUTSIYAVIY MAQOM BERISh HAQIDA

O‘zbekiston Respublikasi Oliy Kengashi qaror qiladi:
 1. “O‘zbekiston Respublikasining Davlat mustaqilligi asoslari to‘g‘risida” 1991-yil 31-avgustda qabul qilingan O‘zbekiston Respublikasining Qonuniga konstitutsiyaviy maqom berilsin.
 2. O‘zbekiston Respublikasining amaldagi Konstitutsiyasi moddalari “O‘zbekiston Respublikasi Davlat mustaqilligi asoslari to‘g‘risida”gi Qonunining qoidalariga zid kelgan hollarda mazkur Qonunga amal qilinsin.
 3. Konstitutsiya komissiyasi tayyorlanayotgan Respublika Konstitutsiyasining loyihasini ishlab chiqish chog‘ida “O‘zbekiston Respublikasining Davlat mustaqilligi asoslari to‘g‘risida”gi Qonunning qoidalariga amal qilsin.